open-index/open-wikipedia-markdown huggingface dataset:
Emīls Vere

**Ēmeli (Emīls) Ernsts Vere** (; dzimis , miris ) bija somu grieķu-romiešu stila cīkstonis, olimpiskais un pasaules čempions.

## Biogrāfija
Emīls Vere dzimis 1885. gadā Kerkelē. 1909. gadā viņš uzvarēja Somijas čempionātā, 1910. gadā ieņēma trešo vietu, bet 1911. gadā atkal kļuva par Somijas čempionu.

1911. gadā Helsinkos notika pasaules čempionāts. Emīls Vere savā svara klasē ieņēma pirmo vietu. 1912. gadā viņš ieguva olimpisko spēļu zelta medaļu Stokholmā un neoficiālajā Eiropas čempionātā Budapeštā.

Pēc Somijas neatkarības iegūšanas Emīls Vere pārstāvēja Somijas valsti un 1920. gadā olimpiskajās spēlēs Antverpenē ieguva olimpisko zelta medaļu.

## Piezīmes

## Atsauces

## Ārējās saites

*
Lilitas Bērziņas balva

**Lilitas Bērziņas balva** tiek piešķirta aktrisei par izcilu, spilgtu aktierdarbu teātrī iepriekšējo sezonu laikā. Balva nosaukta latviešu aktrises Lilitas Bērziņas vārdā.

Balvas kandidātes izvirza Latvijas profesionālie teātri, bet laureātes nosaka Latvijas Teātra darbinieku savienība. Balvu pirmo reizi pasniedza 1987. gadā. Tā tika pasniegta 1989. un 1993. gadā, kam sekoja pārtraukums. No 2003. gada balva tiek pasniegta katru gadu. Tās laureāte tiek paziņota Starptautiskajā Teātra dienā 27. martā, balvas pasniegšanas ceremonija notiek jūnija sākumā.

## Balvas laureātes

* Vija Artmane (1987),
* Astrīda Kairiša (1987),
* Ausma Kantāne (1989),
* Astrīda Kairiša (1993),
* Olga Dreģe (2003),
* Indra Briķe (2004),
* Dace Bonāte (2005),
* Dace Everss (2006),
* Baiba Broka (2007),
* Lilita Ozoliņa (2008),
* Ieva Puķe (2009),
* Rēzija Kalniņa (2010),
* Inese Kučinska (2011),
* Lolita Cauka (2012),
* Guna Zariņa (2013),
* Lāsma Kugrēna (2014),
* Sandra Kļaviņa (2015),
* Maija Doveika (2016),
* Jekaterina Frolova (2017),
* Ilze Ķuzule-Skrastiņa (2018),
* Elīna Vāne (2019),
* Regīna Razuma (2020),
* Vita Vārpiņa (2021), 
* Veronika Plotņikova (2022), 
* Ieva Segliņa (2023),
* Dita Lūriņa (2024),
* Inese Pudža (2025),
* Māra Mennika (2026)

## Atsauces
Harija Liepiņa balva

**Harija Liepiņa balva** tiek piešķirta aktierim par izcilu, spilgtu aktierdarbu teātrī iepriekšējo sezonu laikā. Balva nosaukta latviešu aktiera Harija Liepiņa vārdā.

Balvas kandidātus izvirza Latvijas profesionālie teātri, bet laureātus nosaka Latvijas Teātra darbinieku savienība. Balvu pirmo reizi pasniedza 2005. gadā un tā tiek pasniegta katru gadu. Tās laureāts tiek paziņots Starptautiskajā Teātra dienā 27. martā, balvas pasniegšanas ceremonija notiek jūnija sākumā.

## Balvas laureāti

* Ivars Puga (2005),
* Vilis Daudziņš (2006),
* Rihards Rudāks (2007),
* Uldis Anže (2008),
* Ģirts Ķesteris (2009),
* Tālivaldis Lasmanis (2010),
* Kaspars Znotiņš (2011),
* Artūrs Skrastiņš (2012),
* Gundars Āboliņš (2013),
* Leonīds Lencs (2014),
* Egons Dombrovskis (2015),
* Juris Žagars (2016),
* Andris Keišs (2017),
* Jakovs Rafaļsons (2018),
* Arturs Krūzkops (2019),
* Gundars Grasbergs (2020),
* Ģirts Krūmiņš (2021), 
* Mārtiņš Meiers (2022), 
* Juris Bartkevičs (2023),
* Aleksandrs Maļikovs (2024),
* Lauris Dzelzītis (2024),
* Maksims Busels (2025),
* Mārtiņš Kalita (2026)

## Atsauces
Smilšu jūrasgrunduļi

**Smilšu jūrasgrunduļi** (*Neogobius*) ir viena no jūrasgrunduļu dzimtas (*Gobiidae*) ģintīm, kas apvieno 4 dzelkņstarzivju sugas. Bentiskas jūras zivis, izplatītas Eiropā un Āzijā. Lielākā daļa sugu sastopamas gan jūrā, gan daļēji sāļos ūdeņos un saldūdeņos. Priekšroku dod seklām piekrastēm, uzturas virs smilšainas vai akmeņainas grunts, vietās ar bagātu veģetāciju.

## Izplatība
[thumb|left|240px|[Mērkaķgrundulis (*Neogobius fluviatilis*)]]
Šīs ģints sugu dabiskais izplatības areāls aptver Kaspijas un Melnās jūras baseinus, Azovas jūru ieskaitot. Atkarībā no sugas tās mājo vai nu vienā (Kaspijas jūrasgrundulis un Kaspijas smilšu jūrasgrundulis — Kaspijas jūras baseinā) vai otrā baseinā (mērkaķgrundulis — Melnās jūras baseinā), vai abos (apaļais jūrasgrundulis). Pēdējais izrādījās īpaši invazīva un agresīva suga, kas mūsdienās izplatījusies tālu aiz dabīgā areāla. Apaļais jūrasgrundulis sastopams plašā areālā daudzviet Eiropā un pat Lielajos ezeros Ziemeļamerikā.

## Latvijā
Latvijā sastopama viena smilšu jūrasgrunduļu ģints zivju suga — apaļais jūrasgrundulis (*Neogobius melanostomus*). Baltijas jūrā ienācis no Melnās vai Kaspijas jūras, domājams, ar kuģu balasta ūdeņiem. Pirmo reizi konstatēts Gdaņskas līcī Polijas piekrastē 1992. gadā, bet Latvijā pirmo reizi noķerts pie Liepājas 2004. gadā. Mūsdienās sastopams gar visu Latvijas piekrasti. 

## Kopīgās īpašības
[thumb|240px|[Kaspijas jūrasgrundulis (*Neogobius caspius*)]]
Smilšu jūrasgrunduļi ir nelielas vai vidēji lielas zivis ar iegarenu ķermeni un ar samērā lielu galvu. Lielākais ģintī ir Kaspijas jūrasgrundulis (*Neogobius caspius*), kura ķermeņa garums var sasniegt 34,5 cm. Mazākie ir Kaspijas smilšu jūrasgrundulis (*Neogobius pallasi*) un mērkaķgrundulis (*Neogobius fluviatilis*), kuru ķermeņa garums ir līdz 20 cm. Smilšu jūrasgrunduļus sedz ktenoīdas zvīņas (pakausis un vaigi bez zvīņām). Krūšu spurām visi stari iekļauti membrānā. Uz muguras divas spuras: pirmā īsa, otrā gara. Vēdera spuras saaugušas kopā, veidojot piltuvveida piesūcekni.

## Sistemātika
**Smilšu jūrasgrunduļu ģints** (*Neogobius*)
*Apaļais jūrasgrundulis (*Neogobius melanostomus*)
*Kaspijas jūrasgrundulis (*Neogobius caspius*)
*Kaspijas smilšu jūrasgrundulis (*Neogobius pallasi*)
*Mērkaķgrundulis (*Neogobius fluviatilis*)

## Atsauces

## Ārējās saites

*iNaturalist: Genus Neogobius
Eduarda Smiļģa balva

**Eduarda Smiļģa balva** tiek piešķirta režisoram inscenētājam par izcilu sasniegumu teātra mākslā. Sākotnēji tā piešķirta aktieriem par izcilu varoņlomas tēlojumu. Balva piešķirta arī par ieguldījumu latviešu teātra mākslas popularizēšanā. Balva nosaukta latviešu režisora Eduarda Smiļģa vārdā.

Balvas kandidātus izvirza Latvijas profesionālie teātri, bet laureātus nosaka Latvijas Teātra darbinieku savienība. Balvu pirmo reizi pasniedza 1986. gadā. Pēc tam balva pasniegta 1988., 1990., 1993., 1996., 2003., 2004., 2005., 2013., 2015., 2018., 2021., 2022., 2024. un 2025. gadā. Tās laureāts tiek paziņots Starptautiskajā Teātra dienā 27. martā, balvas pasniegšanas ceremonija notiek jūnija sākumā.

## Balvas laureāti

* Eduards Pāvuls (1986),
* Harijs Liepiņš (1986),
* Artūrs Dimiters (1986),
* Valdemārs Zandbergs (1988),
* Harijs Liepiņš (1990),
* Roberts Zēbergs (1990),
* Pēteris Pētersons (1993),
* Felikss Deičs (1996),
* Alvis Hermanis (2003),
* Oļģerts Kroders (2004),
* Māra Ķimele (2005),
* Dž. Dž. Džilindžers (2013),
* Indra Roga (2015),
* Viesturs Kairišs (2018),
* Elmārs Seņkovs (2021), 
* Valters Sīlis (2022), 
* Inese Mičule (2024),
* Jānis Siliņš (2025),
* Pēteris Krilovs (2026)
Jēkaba Dubura balva

**Jēkaba Dubura balva** tiek piešķirta par izciliem sasniegumiem teātra režijā, pedagoģijā un pētniecībā. Balva nosaukta latviešu aktiera, režisora, pedagoga un skatuves mākslas teorētiķa Jēkaba Dubura vārdā.

Balvas laureātus nosaka Latvijas Teātra darbinieku savienība. Balvu pirmo reizi pasniedza 1966. gadā. Pēc tam balva pasniegta 1971., 1976., 1981., 1986. un 1993. gadā. Balva atjaunota 2016. gadā. Tās laureāts tiek paziņots Starptautiskajā Teātra dienā 27. martā, balvas pasniegšanas ceremonija notiek jūnija sākumā.

## Balvas laureāti

* Alfreds Amtmanis-Briedītis (1966),
* Felicita Ertnere (1971),
* Jānis Zariņš (1971),
* Vera Baļuna (1976),
* Alfrēds Jaunušans (1981),
* Pēteris Lūcis (1986),
* Arnolds Liniņš (1986),
* Pēteris Krilovs (1993),
* Aina Matīsa (2016),
* Edmunds Freibergs (2018),
* Anna Eižvertiņa (2020),
* Gunārs Bībers (2021),
* Māra Ķimele (2022),
* Mihails Gruzdovs (2023),
* Valda Čakare (2025),
* Indra Roga (2026)

## Atsauces
Eiropas jūrasgrunduļi

**Eiropas jūrasgrunduļi** (*Pomatoschistus*) ir viena no jūrasgrunduļu dzimtas (*Gobiidae*) ģintīm, kas apvieno 14 dzelkņstarzivju sugas. Bentiskas zivis, izplatītas Eiropā (Ziemeļeiropu ieskaitot) un Āzijas pašos rietumos (Turcijā), kā arī Atlantijas okeāna austrumdaļā. Sastopamas gan jūrās, gan daļēji sāļos ūdeņos, gan saldūdeņos. 

## Latvijā un Baltijas jūrā
[thumb|left|220px|[Mazais jūrasgrundulis (*Pomatoschistus minutus*)]]
Latvijā sastopama divas Eiropas jūrasgrunduļu ģints zivju sugas: jūrasgrundulis (*Pomatoschistus microps*) un mazais jūrasgrundulis (*Pomatoschistus minutus*). Abas sugas masveidīgi sastopamas Baltijas jūras piekrastēs.

## Kopīgās īpašības
[thumb|220px|[Bata jūrasgrundulis (*Pomatoschistus bathi*)]]
[thumb|220px|[Kvagas jūrasgrundulis (*Pomatoschistus quagga*)]]
[thumb|220px|[Gleznotais jūrasgrundulis (*Pomatoschistus pictus*)]]
Eiropas jūrasgrunduļi ir mazas, ieapaļas formas zivtiņas ar raibumotu ķermeni (ar sīkām svītriņām, plankumiņiem un punktiņiem). Lielākā daļa sugu mazākas par 10 cm. Galva nedaudz saplacināta no augšas. Kopumā šīs ģints sugas ir grūti atšķiramas no citām jūrasgrunduļu sugām, tā kā izskatās savstarpēji ļoti līdzīgas. Visdrošākā pazīme ir galvas kanālu atšķirīgā sistēma un jutīgo poru izvietojums uz galvas, tomēr tās nespeciālistiem ir grūti novērtējamas iezīmes. Ķermeni sedz sīkas, ktenoīdas zvīņas (uz galvas zvīņu nav). Sānu līnijā 36—75 zvīņas. Uz muguras divas spuras. Krūšu spurām visi stari iekļauti membrānā. Vēdera spuras saaugušas kopā, veidojot piltuvveida piesūcekni.

## Sistemātika
**Eiropas jūrasgrunduļu ģints** (*Pomatoschistus*)
*Anatolijas jūrasgrundulis (*Pomatoschistus anatoliae*)
*Bata jūrasgrundulis (*Pomatoschistus bathi*)
*Gleznotais jūrasgrundulis (*Pomatoschistus pictus*)
*Jūrasgrundulis (*Pomatoschistus microps*)
*Kanestrini jūrasgrundulis (*Pomatoschistus canestrinii*)
*Knera jūrasgrundulis (*Pomatoschistus knerii*)
*Kvagas jūrasgrundulis (*Pomatoschistus quagga*)
*Lozano jūrasgrundulis (*Pomatoschistus lozanoi*)
*Marmora jūrasgrundulis (*Pomatoschistus marmoratus*)
*Mazais jūrasgrundulis (*Pomatoschistus minutus*)
*Melnkalnes jūrasgrundulis (*Pomatoschistus montenegrensis*)
*Norvēģijas jūrasgrundulis (*Pomatoschistus norvegicus*)
*Pigmejjūrasgrundulis (*Pomatoschistus nanus*)
*Tortonesi jūrasgrundulis (*Pomatoschistus tortonesei*)

## Atsauces

## Ārējās saites
*iNaturalist: Genus Pomatoschistus
Tipiskie jūrasgrunduļi

**Tipiskie jūrasgrunduļi** jeb vienkārši **jūrasgrunduļi** (*Gobius*) ir viena no jūrasgrunduļu dzimtas (*Gobiidae*) ģintīm, kas apvieno 28 dzelkņstarzivju sugas. Bentiskas zivis, izplatītas Eiropā, Āfrikā un Āzijā, Atlantijas un Indijas okeānā. Sastopamas gan jūrās, gan daļēji sāļos ūdeņos, gan saldūdeņos.

## Latvijā un Baltijas jūrā
[thumb|left|240px|[Akmeņu jūrasgrundulis (*Gobius paganellus*)]]
Latvijā sastopama viena tipisko jūrasgrunduļu ģints zivju suga — melnais jūrasgrundulis (*Gobius niger*). Sastopams galvenokārt Baltijas jūras rietumdaļā, bet novērots līdz Helsinkiem un Botnijas līcim. Jūras austrumdaļā melnais jūrasgrundulis kopumā ir ļoti rets ieceļotājs. Latvijas piekrastē konstatēts dažas reizes.

## Kopīgās īpašības
Tipiskie jūrasgrunduļi ir nelieli vai vidēji lieli jūrasgrunduļi ar iegarenu, druknu, no sāniem nedaudz saplacinātu ķermeni. Mazākais ģintī ir Salamansas jūrasgrundulis (*Gobius salamansa*), kura ķermeņa garums nepārsniedz 3,5 cm. Lielākais — Madagaskaras jūrasgrundulis (*Gobius hypselosoma*), kurš var sasniegt 25 cm garumu. Tipisko jūrasgrunduļu ķermeni sedz galvenokārt cikloīdas zvīņas, ieskaitot pakausi un reizēm arī vaigu vākus, sānus sedz ktenoīdas zvīņas. Sānu līnijā 30—65 zvīņas. Uz muguras divas spuras. Krūšu spurām 2—3 stari vairāk vai mazāk ārpus membrānas. Vēdera spuras saaugušas kopā, veidojot piltuvveida piesūcekni.

## Sistemātika
[thumb|240px|[Kauča jūrasgrundulis (*Gobius couchi*)]]
[thumb|240px|[Milzu jūrasgrundulis (*Gobius cobitis*)]]
[thumb|240px|[Nātrenes jūrasgrundulis (*Gobius bucchichi*)]]
**Tipisko jūrasgrunduļu ģints** (*Gobius*)
*Akmeņu jūrasgrundulis (*Gobius paganellus*)
*Anemones jūrasgrundulis (*Gobius incognitus*)
*Bazaruto jūrasgrundulis (*Gobius bontii*)
*Beloti jūrasgrundulis (*Gobius ater*)
*Debesbraukšanas salas jūrasgrundulis (*Gobius tropicus*)
*Dzeltengalvas jūrasgrundulis (*Gobius xanthocephalus*)
*Eritrejas jūrasgrundulis (*Gobius leucomelas*)
*Ēģiptes jūrasgrundulis (*Gobius koseirensis*)
*Kaboverdes jūrasgrundulis (*Gobius ateriformis*)
*Kauča jūrasgrundulis (*Gobius couchi*)
*Kolombatoviča jūrasgrundulis (*Gobius kolombatovici*)
*Koralīna jūrasgrundulis (*Gobius tetrophthalmus*)
*Madagaskaras jūrasgrundulis (*Gobius hypselosoma*) 
*Mauritānijas jūrasgrundulis (*Gobius rubropunctatus*)
*Melnais jūrasgrundulis (*Gobius niger*)
*Milzu jūrasgrundulis (*Gobius cobitis*)
*Nātrenes jūrasgrundulis (*Gobius bucchichi*)
*Rūla jūrasgrundulis (*Gobius roulei*)
*Salamansas jūrasgrundulis (*Gobius salamansa*)
*Sarato jūrasgrundulis (*Gobius fallax*)
*Sarkanmutes jūrasgrundulis (*Gobius cruentatus*)
*Senegambijas jūrasgrundulis (*Gobius senegambiensis*)
*Slaidais jūrasgrundulis (*Gobius geniporus*)
*Somālijas jūrasgrundulis (*Gobius scorteccii*)
*Stevena jūrasgrundulis (*Gobius gasteveni*)
*Svītrainais jūrasgrundulis (*Gobius vittatus*)
*Šmidta jūrasgrundulis (*Gobius strictus*)
*Zeltainais jūrasgrundulis (*Gobius auratus*)

## Atsauces

## Ārējās saites
*iNaturalist: Genus Gobius
AK-12

**AK-12** ir Krievijas Federācijas vieglā triecienšautene, kas balstīta uz AK-47 konstrukcijas, bet ar 5,56 mm kalibru.
## Ārējās saites
Romans Hamrlīks

**Romans Hamrlīks** (, dzimis 1974. gada 12. aprīlī) ir bijušais čehu hokejists, aizsargs. Karjeras laikā 20 sezonas aizvadījis Nacionālajā hokeja līgā, kopumā laukumā dodoties 1395 spēlēs. Čehijas hokeja izlases rindās kļuvis par 1998. gada olimpisko čempionu.

## Spēlētāja karjera
Profesionāļa karjeru Hamrlīks sāka 1990.—91. gada sezonā, kad debitēja Čehoslovākijas hokeja līgas vienībā HK Zlīna. 1992. gada NHL draftā viņu ar kopējo pirmo numuru izvēlējās Tampabejas "Lightning", kuras rindās uzsāka spēlēt jau nākamajā sezonā. Savā NHL debijas sezonā laukumā devās 67 spēlēs, atzīmējoties ar 21 rezultativitātes punktu. 1995.—96. gada sezonā guva 65 punktus, tai kļūstot par Hamrlīka rezultatīvāko sezonu viņa NHL spēlētāja karjerā. Viņš bija komandas otrs rezultatīvākais spēlētājs un visas līgas devītais rezultatīvākais aizsargs.

Pēc piecarpus "Lightning" rindās aizvadītām sezonām, 1997.—98. gada sezonas vidū aizsargs tika aizmainīts uz Edmontonas "Oilers", savukārt 2000. gada vasarā Hamrlīks noslēdza līgumu ar Ņujorkas "Islanders". "Islanders" sastāvā aizvadīja nākamās četras sezonas, savukārt 2004.—05. gada sezonas NHL lokauta laikā atgriezās HK Zlīna sastāvā. 2005. gada augustā aizsargs pievienojās Kalgari "Flames" rindām, taču divus gadus vēlāk noslēdza līgumu ar Monreālas "Canadiens". Karjeras izskaņā īslaicīgi spēlēja arī Vašingtonas "Capitals" un Ņujorkas "Rangers" rindās, līdz 2013. gada oktobrī paziņoja par karjeras beigšanu.

Čehijas hokeja izlases sastāvā kļuvis par 1998. gada olimpisko čempionu. Izlases rindās spēlējis arī 2002. gada olimpiskajās spēlēs, kā arī divos pasaules čempionātos.

## Ārējās saites
AN-94

***AN-94 Abakan*** ir Krievijas Federācijā ražota automātiskā šautene, kuru izstrādāja krievu inženieris Genādijs Novikovs. Ierocis ir paredzēts aizstāt iepriekšējo AK-74 šauteni, kas pašlaik visvairāk tiek izmantota Krievijas armijā. Ierocim ir tāds pats kalibrs kā AK-74: 5,45 x 39 mm.
Mārtiņš Jurevics

**Mārtiņš Jurevics** (dzimis ) ir latviešu kinooperators, filmu studijas *Woodpecker Pictures* komandas dalībnieks.

## Filmogrāfija
Kā operators piedalījies vairāku īsfilmu, filmu un seriālu veidošanā:
* "Lācars" (īsfilma, 2015)
* "Apakšstraume" (īsfilma, 2016)
* "Konvertīti" (īsfilma, 2016)
* *Another Taste of Life*
* *The Ideal* (īsfilma, 2016)
* "Vectēva tēvs" (2016)
* "Projekts Pārcelšanās" 
* "Apgāztā mēness zīmē" (2018)
* "Eva" (īsfilma, 2018)
* "Vecā dārza noslēpums" (2019)
* "Brisele" (dokumentālā filma, 2019)
* "Izmisums" (2020)

## Seriāli
* Šķiršanās formula (2016)
* Saldais pārītis. Ir bērni (2018)

## Atsauces

## Ārējās saites
* 
* Mārtiņš Jurevics filmas.lv
Igaunijas Nacionālā bibliotēka

**Igaunijas Nacionālā bibliotēka** () ir 1918. gada 21. decembrī dibināta nacionālā bibliotēka, kas atrodas Igaunijas galvaspilsētā Tallinā. Kopš 1919. gada bibliotēkai ir obligātā eksemplāra krātuves funkcija. Krājumā vairāk nekā 3,4 miljoni vienību.

Igaunijas Nacionālā bibliotēka kā **Valsts bibliotēka** (*Riigiraamatukogu*) dibināta 1918. gada 21. gada decembrī ar Igaunijas Pagaidu valdības lēmumu kā parlamenta bibliotēka. PSRS okupācijas laikā tās nosaukums bija **Igaunijas PSR Valsts bibliotēka** (*Eesti NSV Riiklik Raamatukogu*), 1953. gadā tā tika nosaukta Frīdriha Reinholda Kreicvalda vārdā.

Pašreizējā bibliotēkas ēka celta no 1985. līdz 1993. gadam. Līdz tam bibliotēka atradās bijušajā Igaunijas bruņniecības ēkā.

## Ārējās saites
Ikere

**Ikere** var būt:

* Gunta Ikere (1956) — latviešu montāžas režisore;
* Ludmila Ikere (1929) — latviešu režisore.
Skubijs Dū: Akciju sabiedrība "Mistērija"

**Skubijs Dū: Akciju sabiedrība "Mistērija"** () ir ASV animācijas seriāls, kas balstīts uz *[[Hanna-Barbera]]* tēliem no animācijas seriāla "Skubijs Dū". Seriālu rādīja ASV televīzijas kanālā *[[Cartoon Network]]* no  līdz . Seriāls stāsta par jauniešu komandu un viņu suni, kas izmeklē četru pusaudžu pazušanas apstākļus un citas pārdabiskas lietas.

Latvijā seriāla pirmo sezonu rādija LNT.

## Ārējās saites
Buffalo '66

***Buffalo '66*** ir 1998. gada drāmas filma, kuras režisors, mūzikas autors, kā arī viens no scenārija autoriem un galveno lomu atveidotājiem ir Vinsents Gallo. Citas lomas atveido Kristīna Riči, Bens Gazara, Mikijs Rurks, Rozanna Ārkete, Jans-Maikls Vinsents un Andželika Hjūstone. Filmas pirmizrāde notika .

Billijs Brauns, kurš nesen iznāca no cietuma, nolaupa jaunu dejotāju Lailu, kurai jātēlo Billija sieva laikā, kad Billijs apciemo savus vecākus. Tajā pašā laikā Billijs cīnās ar savu vientulību un depresiju, kā arī cenšas atrast vīru, kurš patiesībā bija vainīgais noziegumā, par kuru Billiju ielika cietumā.

## Atsauces

## Ārējās saites
The Opposite of Sex

***The Opposite of Sex*** ir 1998. gada romantiskā kinokomēdija, kuras režisors un scenārija autors ir Dons Rūss. Galvenās lomas atveido  Kristīna Riči, Mārtins Donovans, Līza Kudrova, Lails Lovets, Džonijs Galeki un Ivans Sergejs. Filmas pirmizrāde notika .

Sešpadsmitgadīgā Didī, kura ir stāvoklī no sava bijušā drauga, aizbēg no mājām un ievācas pie sava vecākā pusbrāļa Billa, kurš ir gejs. Pēc kāda laika Didī savaldzina Billa draugu Metu, tādējādi sagriežot kājām gaisā gan savu, gan Billa, gan Meta dzīvi.

## Atsauces

## Ārējās saites
Melnās čūskas vaidi

**"Melnās čūskas vaidi"** () ir 2006. gada drāmas filma, kuras režisors un scenārija autors ir Kreigs Brūers. Galvenās lomas atveido Semjuels Džeksons, Kristīna Riči un Džastins Timberleiks. Filmas pirmizrāde notika  *Butt-Numb-A-Thon* filmu festivālā.

Lazāruss Redds ir dievbijīgs blūzmenis, kurš kādu dienu ceļa malā atrod smagi piekautu jaunu sievieti, kuru sauc Reja Dūla. Reja bērnībā cietusi no seksuālās vardarbības, bet nu viņa ir nimfomāne, kura cenšas atrast mīlestību. Lazāruss nolemj Reju turēt gūstā līdz brīdim, kad viņam izdosies Reju izārstēt no viņas nimfomānijas.

## Atsauces

## Ārējās saites
819. gads

**819. gads** () ir gads, kas pēc Jūlija kalendāra sākās sestdienā.

## Notikumi
* Centrālāzijā izveidojās Samanīdu impērija.
* franku karalis Luijs Dievbijīgais apprecējās otro reizi ar Bavārijas Judīti.
* Totilons kļuva par Gaskoņas hercogu.
* Balderiks kļuva par Friuli hercogu.

## Dzimuši

## Miruši
* 28. novembris — Liu Dzunjuaņs, ķīniešu dzejnieks
* Kadolags, Friuli hercogs
P/E koeficients

**P/E koeficients** () ir akciju tirgos, finanšu analīzē un investīciju banku nozarēs plaši izmantots rādītājs. Tiek aprēķināts kā attiecība starp uzņēmuma akcijas cenu un peļņu pēc nodokļiem uz vienu akciju. P/E koeficients investoriem ļauj labāk izprast uzņēmuma vērtību. Tas parāda cenu, kādu investori ir gatavi maksāt par uzņēmuma ienākumu vienību (vai arī nākotnes peļņu). Publiskiem uzņēmumiem P/E koeficients tiek obligāti uzrādīts biržā, kur uzņēmums tiek kotēts.

## Aprēķins
Pastāv divas pieejas P/E koeficienta aprēķināšanai:
* balstoties uz vēsturiskiem datiem par uzņēmuma ienākumiem (angļu: *Trailing P/E Ratio*);
* ņemot vērā nākotnes (prognozējamos) ienākumus ().
Vēsturiskais P/E koeficients biržās bieži tiek apzīmēts ar “P/E (TTM)”, kur “TTM” ir Wall Street apzīmējums, kas nozīmē vēsturisku informāciju par 12 mēnešiem (). 
Uzņēmuma vērtības noteikšanai parasti izvēlas izmantot nākotnes P/E koeficientu. Akciju tirgus ir orientēts uz nākotni, līdz ar to vairāk tiek pievērsts uzmanības tam, ko paredzēts sagaidīt nākotnē, nevis tam, kas notika pagātnē.

### P/E koeficienta formula
P/E koeficients = Esošā akcijas cena / Neto peļņa uz vienu akciju

### Nākotnes P/E koeficienta formula
Nākotnes P/E koeficients = Esošā akcijas cena / Prognozējamā neto peļņa uz vienu akciju

## Piemērs
Ja šodien uzņēmuma akcijas cena biržā ir 40 EUR, akciju skaits ir 250 000, neto peļņa ir 500 000 EUR un nākotnē tiek prognozēta neto peļņa 600 000 EUR apmērā,  tad:
* Vēsturiskais P/E koeficients ir vienāds ar 40/ 500 000/ 250 000 = 20x;
* Nākotnes P/E koeficients ir vienāds ar 40/ 600 000/250 000 = 16.7x.

## Koeficienta interpretācija
Ja uzņēmumam P/E koeficients ir 20x, interpretācija ir tāda, ka ieguldītāji ir gatavi maksāt 20 naudas vienības par 1 peļņas vienību.

Augstāks P/E liecina par to, ka investori nākotnē sagaida lielāku peļņas pieaugumu, salīdzinot ar uzņēmumiem, kuriem ir zemāks P/E. Ļoti augsts P/E var norādīt uz to, ka uzņēmums ir novērtēts par augstu (akciju cena ir augsta salīdzinājumā ar peļņu un, iespējams, ir pārvērtēta).

Zemāks P/E var norādīt, ka uzņēmums pašlaik var būt nepietiekami novērtēts (pašreizējā akciju cena ir zema salīdzinājumā ar peļņu) vai arī uzņēmums uzrāda ļoti labus rezultātus salīdzinājumā ar iepriekšējiem periodiem.

Ja uzņēmumam nav peļņas vai tas strādā ar zaudējumiem, P/E koeficients netiek aprēķināts.

## Atsauces
T1

**T1** vai **T-1** var būt:
* *[[Panzerkampfwagen I]]*, Vācijas tanka apzīmējums PSRS
* *[[EchoStar T-1|T-1]]*, *EchoStar* mobilo sakaru pavadonis

## Skatīt arī
* T (nozīmju atdalīšana)
Jakobs de la Rouss

**Jakobs de la Rouss** (, dzimis ) ir zviedru hokejists, spēlē uzbrucēja pozīcijā. Pašlaik (2022) de la Rouss spēlē SHL komandā Färjestad BK. 

## Spēlētāja karjera
Iepriekš spēlējis AHL komandās Hamiltonas "Bulldogs" un Sentdžonsas "IceCaps", kā arī NHL komandās Monreālas "Canadiens" un Detroitas "Red Wings", Sentluisas "Blues".

Zviedrijas hokeja izlases sastāvā ir spēlējis 2018. gada Pasaules čempionātā un izcīnījis zelta medaļu.

## Ārējās saites
Francijas Nacionālā bibliotēka

**Francijas Nacionālā bibliotēka** () ir nacionālā bibliotēka Francijā, Parīzes otrajā apgabalā. Tās galvenais uzdevums ir vākt un saglabāt franču literatūru. Par nacionālo bibliotēku atbild Francijas Kultūras ministrija. Oficiālais nosaukums *Bibliothèque nationale de France* tika pieņemts , pirms tam tās nosaukums bija vienkārši *Bibliothèque nationale*.
Havjers Peress de Kveljars

**Havjers Peress de Kveljars** (, , dzimis , miris ) bija Peru diplomāts, no 1982. līdz 1991. gadam bija ANO ģenerālsekretārs. 1995. gadā neveiksmīgi kandidēja Peru prezidenta amatam, zaudējot Alberto Fuhimori. Toties 2000. gada beigās kļuva par Peru premjerministru, šajā amatā atradās līdz 2001. gada jūlijam. Līdz 2004. gada septembrim bija Peru vēstnieks Francijā.

## Ārējās saites
Egļupe (Inčukalna pagasts)

**Egļupe** (agrāk arī **Draudzība**)  ir apdzīvota vieta Siguldas novada Inčukalna pagastā. Izvietojusies pagasta austrumos Egļupes krastos abpus dzelzceļa līnijai Rīga—Lugaži. Veidojusies kā vasarnīcu ciems upes palienē, stiepjas pa to vairāk kā 3 km garumā; daļa apdzīvotās vietas dienviddaļā atrodas Allažu pagastā. Ciemā atrodas dzelzceļa pietura Egļupe.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kļavas (Inčukalna pagasts)

**Kļavas** ir apdzīvota vieta Siguldas novada Inčukalna pagastā. Izvietojusies pagasta vidusdaļā dienvidos no autoceļa A2  pagasta centra Inčukalna,  no novada centra Siguldas un  no Rīgas.

## Atsauces
Divplankumu jūrasgrundulis

**Divplankumu jūrasgrundulis** (*Gobiusculus flavescens*) ir viena no jūrasgrunduļu dzimtas (*Gobiidae*) zivju suāgm, kas ir vienīgā suga **divplankumu jūrasgrunduļu ģintī** (*Gobiusculus*). Sastopams Atlantijas okeāna ziemeļaustrumu piekrastēs. Saimnieciskas nozīmes nav.

## Izplatība
Divplankumu jūrasgrundulis izplatīts Atlantijas okeāna austrumos no Spānijas ziemeļiem līdz Fēru salām un Vestfjordam Norvēģijā, un Baltijas jūras rietumdaļai. Nav sastopams Ziemeļjūras dienvidaustrumos. Retumis novērots Vidusjūrā.

## Baltijas jūrā un Latvijā
Baltijas jūrā divplankumu jūrasgrundulis austrumu virzienā sastopams līdz Botnijas līcim un Somu līča vidusdaļai. Tā ir visretāk sastopamā jūrasgrunduļu suga Baltijas jūrā. Latvijas piekrastē ļoti rets, līdz šim konstatēts vienu reizi 1989. gadā Irbes šaurumā. Kopš 1995. gada suga iekļauta Latvijas Sarkanās grāmatas reto sugu kategorijā.

## Izskats
thumb|left|240px|Tēviņam aiz krūšu spuras atrodas vēl otrs nedaudz mazaks tumšs plankums
Divplankumu jūrasgrundulis ir neliels jūrasgrundulis ar slaidu, cigārveidīgu ķermeni. Garums līdz 4—6 cm. Acis laterālas atšķirībā no citiem jūrasgrunduļiem. Lūpas biezas. Uz muguras divas spuras ar sarkanām un gaiši zilām joslām: pirmā spura noapaļota ar 7 mīkstiem stariem. Vēdera spuras saaugušas kopā, veidojot piltuvveida piesūcekni. Astes stumbrs slaids, spura viegli mēnesveidīga ar sarkanām sķērsjoslām. Ķermeni sedz ktenoīdas zvīņas. Ķermenis tumši sarkanīgi brūns vai zaļganbrūns ar gaišāku sedlveida plankumu rindu (parasti četri plankumi), pavēdere nedaudz gaišāka. Pie astes spuras katrā pusē tumšs plankums ar baltu apmali. Tēviņam zem pirmās muguras spuras (aiz krūšu spurām) atrodas vēl otrs nedaudz mazāks tumšs plankums. Uz sāniem gar viduslīniju gaiši zilu punktu rinda. Nārsta laikā punktiņi tēviņam kļūst īpaši koši un spilgti.

## Īpašības
Divplankumu jūrasgrundulis ir puspelaģiska jūras zivs. Uzturas piekrastē līdz 15—20 m dziļumā, galvenokārt brūnaļģu (*Laminaria*) un jūraszāļu (*Zostera*) audzēs vai virs ar jūraszālēm apaugušiem akmeņiem. Veido vaļīgus bariņus.

## Barība
Divplankumu jūrasgrundulis barojas ar zooplanktonu, pamatbarība pelaģiskie vēžveidīgie (piemēram, airkājvēži, sānpeldvēži un šķeltkājvēži), moluski un vēžveidīgo kāpuri.

## Vairošanās
Dzimumgatavību divplankumu jūrasgrundulis sasniedz pirmajā gadā, kad tā garums ir 3—4,5 cm. Nārsto vasaras sākumā. Tēviņš kļūst teritoriāls un smiltīs veido ligzdu — izrok nelielu iedobi, parasti zem akmeņiem vai tukšām gliemeņu čaulām, vai starp jūraszālēm. Tad tēviņš uz ligzdu aicina mātītes. Vienā ligzdā var būt ikri no vairākām mātītēm. Ikri bumbierveidīgi, apmēram 1 mm gari. Pēc iznēršanas pielīp pie substrāta, ikru attīstība ilgst apmēram 10 dienas. Tēviņš ligzdu apsargā, līdz izšķiļas kāpuri. Mazuļi ziemu pavada nedaudz dziļākos ūdeņis, bet pieaugušie īpatņi pēv vairošanās sezonas mirst. Divplankumu jūrasgrundulis dzīvo līdz 2 gadiem.

## Atsauces

## Ārējās saites
* IUCN: Two-spotted Goby
* Marine Life: Two-spotted Goby 
* Marine Species: Two-spotted goby (Gobiusculus flavescens)
Purviņi

**Purviņi** var būt:
* Purviņi — apdzīvota vieta Salgales pagastā
* Purviņi — apdzīvota vieta Seces pagastā
Vinsents Tročeks

**Vinsents Tročeks** (, dzimis ) ir ASV hokejists, spēlē uzbrucēja pozīcijā. Kopš 2022. gada Tročeks pārstāv NHL komandu Ņujorkas "Rangers".

## Spēlētāja karjera
No 2013. līdz 2020. gadam spēlējis NHL klubā Floridas "Panthers". 2020. gada februārī tika aizmainīts uz Karolīnas "Hurricanes".

Pēc 2021.–2022. gada sezonas pametis Hurricanes vienību kā brīvais aģents, Tročeks tika parakstīts brīvo aģentu tirgus atklāšanas dienā, 2022. gada 13. jūlijā vienojoties par septiņu gadu un 39,375 miljonu dolāru līgumu ar Ņujorkas "Rangers".

ASV hokeja izlases sastāvā ir spēlējis 2014. gada Pasaules čempionātā.

## Ārējās saites

## Atsauces
Meistaru iela (Rīga)

**Meistaru iela** ir iela Rīgā, Centra rajonā, Vecrīgā. Tā sākas krustojumā ar Vaļņu ielu un beidzas krustojumā ar Kaļķu ielu, turpinoties kā Kalēju iela. Kopējais ielas garums ir 244 metri, tā ir klāta ar bruģa segumu. Tajā ir atļauta autotransporta satiksme, blīvi apbūvēta ar vecpilsētai raksturīgu apbūvi. Posmā starp Zirgu ielu un Kaļķu ielu ielas pāra numuru pusē atrodas Līvu laukums.

## Vēsture
Iela izveidojās 16. gadsimtā gar seno Rīgas nocietinājumu mūri, kur ugunsdrošības dēļ atradās smēdes. Tās pirmais nosaukums bija **Mazā Kalēju iela** (*Kleine Schmiedestrassee* — "Mazā Smēdes iela"). 1938. gadā ielu pārdēvēja par Meistaru ielu, vācu okupācijas laikā no 1942. līdz 1944. gadam iela atguva seno nosaukumu, bet 1944. gadā to atkal pārdēvēja par Meistaru ielu.

Meistaru ielā atrodas vairākas ievērojamas celtnes, tostarp Lielās ģildes nams (Amatu ielā 6), Kaķu nams (Meistaru ielā 10).

## Ielu savienojumi
Meistaru iela ir savienota ar šādām ielām:
* Vaļņu iela (T veida krustojums)
* Mazā Smilšu iela
* Zirgu iela
* Amatu iela (T veida krustojums)
* Laipu iela (T veida krustojums)
* Līvu laukums
* Kaļķu iela
* Kalēju iela

## Atsauces

## Ārējās saites
Aviatoru lieta

**Aviatoru lieta** bija viena no pēckara staļinisma laika politisko represiju kampaņām, kuras rezultātā 1946. gada pavasarī arestēja un sodīja PSRS kara aviācijas komandierus un lidmašīnu ražotājus.

Pēc Otrā pasaules kara beigām bija redzams, ka esošie lidmašīnu modeļi ir novecojuši, sāk atpalikt no rietumu modeļiem (kurus PSRS kara laikā saņēma lielos apjomos), draud risks zaudēt cīņā par pirmo reaktīvo lidmašīnu ieviešanu. Par vienu no lietas iesācējiem uzskata Staļina dēlu Vasīliju Staļinu, kurš tēvam sūdzējās par biežajām lidotāju nāvēm, kuru iemesls ir sliktā padomju lidmašīnu kvalitāte. Kara aviācijas vadība pieņemot no ražotājiem brāķētas lidmašīnas Jak-9. Lidmašīnu konstruktors Aleksandrs Jakovļevs 1945. gada 6. septembrī Staļinam nosūtīja vēstuli, kurā izteica uztraukumu par atpalicību no ASV. Šīs apsūdzības netieši bija vērstas pret kara aviācijas komandieri maršalu Aleksandru Novikovu un aviācijas komisāru Šahurinu.

Staļins lietu uzdeva izmeklēt "Smerš" vadītājam Viktoram Abakumovam. 1946. gada aprīlī arestēja Šahurinu, Novikovu un vēl vairākus vadošos kara aviācijas ierēdņus. Novikovs vēlāk rakstīja, ka lai arī arestēts par aviācijas problēmām, pratināts galvenokārt par iespējamajiem maršala Georgija Žukova pārkāpumiem (Žukovs vēlāk krita nežēlastībā). Novikovu pratināja, neļaujot viņam gulēt. Pēc pāris negulētām dienām viņš bija gatavs teikt jebko.

Apsūdzēto tiesa sākās 1946. gada 10. maijā. 11. maijā apsūdzētos atzina par vainīgiem brāķētu lidmašīnu un lidmašīnu motoru pieņemšanā, kas izraisīja daudzas aviokatastrofas un lidotāju nāves. Visi apsūdzētie savu vainu atzina un saņēma cietumsodus no 2 līdz 7 gadiem.

1953. gada 29. maijā spriedumu pārskatīja, visus lēmumus atcēla un sodītos reabilitēja.

## Ārējās saites
* ИСТОРИЯ АВИАЦИОННОГО ДЕЛА 1946 года
Mazie eleotrisi

**Mazie eleotrisi** (*Micropercops*) ir viena no saldūdens eleotrisu dzimtas (*Odontobutidae*) ģintīm, kas apvieno 5 zivju sugas. To dabīgais izplatības areāls Austrumāzija un Dienvidaustrumāzija no Vjetnamas ziemeļiem areāla dienvidos, ietverot Jandzi upes baseinu, līdz Amūras baseinam ziemeļos, Korejas pussalu un Japānu ieskaitot.

Ģints zinātniskais nosaukums atvasināts no grieķu valodas un latviski nozīmē: *mikros* — "mazs"; *perke* un *ops* — "asarveidīgs".

## Latvijā
Lai arī Latvijā līdz šim nav konstatēta neviena mazo eleotrisu ģints suga, tomēr sarakstā viena suga ir ietverta — eleotriss (*Micropercops swinhonis*), tā kā tas sastopams Lietuvā un citās Austrumeiropas valstīs.

## Kopīgās īpašības
Mazie eleotrisi no citiem saldūdens eleotrisiem atšķiras ar vairākām iezīmēm. Tiem ir vidēji attīstīti galvas sensorie kanāli. Žaunu kreisā membrāna atdalīta no labās, piestiprinājumu punkti katrā pusē atrodas tuvu blakus viens otram. Sānu līnijas nav, ķermeni sedz cikloīdas zvīņas. Mazie eleotrisi ir nelielas zivtiņas ar no sāniem saplacinātu ķermeni. To augums nepārsniedz 10 cm. Mute ar zobiem.

## Sistemātika
**Mazo eleotrisu ģints** (*Micropercops*)
* Eleotriss (*Micropercops swinhonis*)
* Ķīnas eleotriss (*Micropercops cinctus*)
* Mazais eleotriss (*Micropercops dabryi*)
* Vjetnamas mazais eleotriss (*Micropercops hotayensis*)
* Ziemeļu eleotriss (*Micropercops borealis*)

## Atsauces

## Ārējās saites
* iNaturalist: Genus Micropercops
* Phylogenetic classification of bony fishes, 2016
Jātnieks bez galvas (1999. gada filma)

**"Jātnieks bez galvas"** () ir 1999. gada šausmu filma, kuras režisors ir Tims Bērtons. Galvenās lomas atveido Džonijs Deps, Kristīna Riči, Miranda Ričardsone, Maikls Gembons, Kaspers Van Diēns un Džefrijs Džounss. Filmas pirmizrāde notika  Holivudā.

Filma tika nominēta trim Amerikas Kinoakadēmijas balvām: "Labākais mākslinieka darbs", "Labākais operatora darbs" un "Labākie kostīmi", no kurām tā uzvarēja kategorijā par labāko mākslinieka darbu.

Filmas sižets notiek 1799. gadā, kad policists Ičabods Kreins dodas uz ciematu Ņujorkas štatā. Viņa mērķis tur ir izmeklēt trīs slepkavības, kurās par aizdomās turamo uzskata leģendāro Jātnieku bez galvas.

## Atsauces

## Ārējās saites
Irje Sārela

**Irje Sārela** (; dzimis , miris ) bija somu grieķu-romiešu stila cīkstonis, olimpiskais čempions (1912).

## Sporta karjera
Sārela piedalījās 1908. gada vasaras olimpiskajās spēlēs Londonā. Pēc vairākām tīrām uzvarām, tai skaitā pusfinālā pret dāni Sērenu Jensenu, finālā viņš cīnījās ar savu tautieti Verneru Vekmani un zaudēja, rezultātā viņš saņēma sudraba medaļu.

Pēc uzvaras 1911. gada pasaules čempionātā, 1912. gadā viņš piedalījās savās otrajās olimpiskajās spēlēs kā viens no sešiem somu smagsvara cīkstoņiem. Arī šajā olimpiādē viņam bija jācīnās ar Jensenu, bet šoreiz finālā. Sārela dominēja, lai gan tikai pēc trīs stundām karstā saulē, kad Jensens guva savainojumu, viņš uzvarēja.

Viņa cīkstoņa karjera bija īsa, viņš trenēja arī Somijas nacionālo komandu.

## Atsauces

## Ārējās saites
Penelopa (filma)

**"Penelopa"** () ir 2006. gada romantiskā kinokomēdija, kuras režisors ir Marks Palanskis. Galvenās lomas atveido Kristīna Riči, Džeimss Makevojs, Ketrina O'Hāra, Pīters Dinklidžs, Rīza Viterspūna un Ričards Grānts. Filmas pirmizrāde notika  Toronto kinofestivālā.

## Sižets
Senos laikos ietekmīgās Vilhernu ģimenes atvasei bija dēka ar kādas raganas meitu, kura izdarīja pašnāvību pēc tam, kad mīļotais ģimenes iespaidā viņu pameta. Ragana atriebībā Vilhernu ģimenei uzlika lāstu: pirmā meita, kura piedzims Vilhernu ģimenē, piedzims ar cūkas seju. Turpmākajās piecās paaudzēs Vilherniem dzima tikai dēli, tomēr nākamajā paaudzē piedzima meita Penelope, kurai lāsta rezultātā bija cūkas šņukurs un ausis. Lāstu varēja lauzt tikai tad, ja Penelopē iemīlētos kāds, kurš ir viņai līdzvērtīgs, tas ir, kāds, kurš ir ar aristrokrātu asinīm. Kad Penelope pieaug, vecāki cenšas viņai atrast īsto precinieku, kurš lauztu seno lāstu.

## Atsauces

## Ārējās saites
Palindroms

**Palindroms** ir vārds, skaitlis, frāze vai simbolu sakopojums, kas vienādi izlasāms no abām pusēm. Palindroma piemēri ir vārds "Anna", skaitlis "11911", frāze "Sapals arī tad ēda tīras lapas". Palindroma jēdzienu ieviesa angļu rakstnieks Bens Džonsons 17. gadsimtā no grieķu valodas vārdiem "atkal" (*palin*, ) un "virziens" (*dromos*, ). Saskaņā ar Ginesa rekordu grāmatu garākais ikdienas sarunvalodā izmantotais palindroms ir 19 burtu garais somu valodas vārds *saippuakivikauppias*, kas nozīmē 'ziepju zāļu tirgonis'.

## Atsauces
Monstrs (filma)

**"Monstrs"** () ir 2003. gada biogrāfiskā krimināldrāma, kuras režisore un scenārija autore ir Patija Dženkinsa. Galvenās lomas atveido Šarlīze Terona, Kristīna Riči, Brūss Derns un Lī Terdžesens. Filmas pirmizrāde notika  Amerikas filmu institūta festivālā.

Šarlīze Terona par savu darbu filmā ieguva vairākas balvas, tajā skaitā Amerikas Kinoakadēmijas balvu nominācijā "Labākā aktrise galvenajā lomā", Zelta globusa balvu nominācijā "Labākā aktrise" un Ekrāna aktieru ģildes balvu nominācijā "Labākā aktrise".

Filmas pamatā ir patiesi notikumi. Tās galvenā varone ir Elīna Vuornosa, Deitonbīčas prostitūta, kura nogalināja sešus vīriešus, tādējādi kļūstot par sērijveida slepkavu.

## Atsauces

## Ārējās saites
Averss

thumb|1 lata monētas averss (pa kreisi)
**Averss** () ir monētas priekšpuse. Latu apgrozības monētām aversā bija attēlots Latvijas ģerbonis, eiro monētām — Eiropas Savienības vai Eiropas karte un monētas nominālvērtība.

## Atsauces

## Skatīt arī
* Reverss
Reverss

thumb|1 eiro monētas reverss
**Reverss** () ir monētas aizmugure. Latu apgrozības monētu reversā bija nominālvērtības uzraksts, bet eiro monētu reversā — attiecīgās eiro zonas valsts veidota simbolika.

## Atsauces


## Skatīt arī
* Averss
Zaļā obligācija

**Zaļā obligācija** () ir finanšu instruments, ko izmanto videi un klimatam draudzīgu projektu finansēšanai.

## Vēsture
2007. gadā Eiropas Investīciju banka emitēja obligāciju, kas kļuva par pirmo fiksēto ienākumu produktu sociāli atbildīgu ieguldījumu vidū. Šī klimata atbildības izpratnes obligācija () struktūra tika izmantota atjaunīgo resursu un enerģijas izmantošanas efektivitātes projektos. Pēcāk Pasaules Banka kļuva par pirmo pasaulē, kas 2008. gadā emitēja kā zaļo obligāciju marķētu obligāciju.

## Apraksts
Zaļās obligācijas ir veidotas, lai veicinātu ilgtspēju un atbalstītu ar klimata pārmaiņām vai vidi saistītus projektus. Īpašs uzsvars tiek likts uz projektiem, kas vērsti uz enerģijas efektīvu izmantojumu, piesārņojuma novēršanu, ilgtspējīgu lauksaimniecību, zvejniecību un mežsaimniecību, ūdens un sauszemes ekosistēmu aizsardzību, ilgtspējīgu ūdens izmantojumu un videi draudzīgu tehnoloģiju atbalstu.
Zaļo obligāciju emisija nodrošina nodokļu atvieglojumus, kas padara to pievilcīgāku investoriem. Tas rada stimulu risināt svarīgus sociālus jautājumus, piemēram, klimata izmaiņas un atjaunīgos  resursus. Lai kvalificētos zaļās obligācijas statusam, bieži vien tiek veikta trešās puses pārbaude, piemēram, to veic Klimata obligāciju standartu padome, kas apliecina, ka obligācija finansēs projektus, kas rada ieguvumu videi.

## Atsauces
Andzēni

**Andzēni** ir apdzīvota vieta Aizkraukles novada Seces pagastā. Izvietojušies pagasta dienvidrietumos Kučpintu upītes krastā netālu no autoceļa V956  no pagasta centra Seces,  no novada centra Aizkraukles un  no Rīgas.

## Atsauces
Ievedmuitas nodoklis

**Ievedmuitas nodoklis** jeb **tarifs** () ir daļa no ārējās tirdzniecības instrumentiem, ar ko tiek aizsargāts kādas valsts vai valstu apvienības, arī Eiropas Savienības, iekšējais tirgus.

Latvijā ievedmuitas nodokļa objekts ir preču muitas vērtība precēm, kas tiek ievestas no trešajām valstīm (ne Eiropas Savienības dalībvalstis). Muitas preču vērtību nosaka preču statistiskā vērtība (pārdošanas cena) un visi izdevumi, kas radušies līdz preču atmuitošanai (transportēšanas izdevumi, apdrošināšanas izdevumi, glabāšana utt.). Pieskaitāmo izdevumu apjomu nosaka preču piegādes nosacījumi *[[Incoterms]]*.

Muitas nodokļa likmes ir noteiktas ar Eiropas Padomes 1987. gada 23. jūlija Regulu (EEK) Nr.2658/87 par tarifu un statistikas nomenklatūru un kopējo muitas tarifu. Likmes ir atkarīgas no preču nomenklatūras koda, valsts, no kurās tika ievesta prece un papildus nosacījumiem, kurus nosaka nomenklatūras kods (neto svars, sastāvs, litri, alkohola stiprums, kvantitāte utt.). Pārbaudīt likmi konkrētam muitas (nomenklatūras) kodam ir iespējams Integrētā tarifa vadības sistēma (ITVS) — TARIC .

ES normatīvajos aktos ir noteiktas preces, kuras ievedot, netiek maksāts ievedmuitas nodoklis — tādām precēm tiek piemērots ievedmuitas nodokļa atbrīvojums. No muitas nodokļa arī ir atbrīvoti nelielas vērtības preču sūtījumi — komerciālie sūtījumi, ja sūtījuma vērtība nepārsniedz 150.00 EUR. Nelielas vērtības sūtījumi ir sūtījumi, ko komersanti veic savā starpā, ko komersants sūta privātpersonai vai privātpersona par atlīdzību sūta citai privātpersonai. Minētais attiecas arī uz preču iegādi interneta veikalos (saņemot preces no trešajām valstīm). Atbrīvojums no muitas nodokļa nomaksas nav paredzēts alkoholam, smaržām, tualetes ūdeņiem un tabakai.

## Ārējās saites
* Importa muitas deklarāciju pasta sūtījumiem preču klasifikators  

## Atsauces
Zilā obligācija

**Zilā obligācija** () ir finanšu instruments, ko emitē valdība, attīstības bankas un citi, lai no investoriem iegūtu kapitālu jūras un okeāna bāzētiem projektiem, kas sniegtu pozitīvu vides, ekonomikas un klimata ietekmi. Zilo obligāciju iedvesmoja zaļo obligāciju koncepts, ar ko cilvēki ir vairāk pazīstami.

## Vēsture
2018. gada oktobrī Seišelu Republika emitēja pasaulē pirmo suverēno zilo obligāciju, liekot pamatu finanšu instrumentam, kas kalpo, lai atbalstītu ilgtspējīgus jūras un zvejniecības projektus.
Obligācija saņēma 15 miljonus ASV dolāru no starptautiskiem investoriem, kas parāda valstu iespējas izmantot kapitāla tirgus jūras resursu ilgtspējīgas izmantošanas finansēšanai. Pasaules Banka palīdzēja emitēt zilo obligāciju un sasniegt trīs investorus: *Calvert Impact Capital*, *Nuveen* un *Prudential Financial, Inc*.
Ieņēmumi no obligācijām ietvers atbalstu jūras aizsargājamo teritoriju paplašināšanai, uzlabotai prioritāro zvejniecību pārvaldībai un Seišelu salu zilās ekonomikas attīstībai. Dotācijas un aizdevumus nodrošinās Zilais dotāciju fonds (angļu: *Blue Grants Fund*) un Zilais investīciju fonds (angļu: *Blue Investment Fund*), ko pārvaldīs SeyCCAT un Seišelu salu attīstības banka (DBS).

## Ziemeļu-Baltijas zilā obligācija
2019. gada janvārī Ziemeļvalstu Investīciju banka pirmo reizi izsniedza zilo obligāciju, finansējot projektus, kas vērsti uz piesārņojuma samazināšanu un jutīgas jūras vides aizsardzību Baltijas jūrā. SEB organizēja emisiju un kalpoja kā padomdevējs.
Jaunā Ziemeļu-Baltijas zilā obligācija ir vērsta uz investoriem, kuri vēlas palīdzēt aizsargāt jutīgo jūras vidi Baltijas jūrā. Nauda tiks izmantota projektiem, kas saistīti ar notekūdeņu apsaimniekošanu, ūdens piesārņojuma samazināšanu un ar klimata pārmaiņām ar ūdeni saistītus pasākumus. Viens no projektiem, kas saņems finansējumu no obligācijas, ir Nya Slussen Stokholmā, kas ietvers ieguldījumus tīros transporta risinājumos, kā arī jaunus aizsprostus, lai pasargātu no paaugstināta jūras līmeņa vai ārkārtējiem laika apstākļiem.

## Atsauces
Diskonta likme

Tiek izšķirtas diva veida definīcijas:

# Procentu likme, kuru lieto centrālā banka tās darījumos ar komercbankām un citām kredītiestādēm.
# Procentu likme, kuru izmanto naudas plūsmas diskontēšanā, lai noteiktu nākotnes naudas plūsmas tagadnes vērtību (pašreizējo neto vērtību).

## Diskonta likmes apmērs
Investīcijām tiek noteikta vēlamā atdeve procentu likmes veidā. Bieži vien kā diskonta likmi izmanto vidējo svērto pašu kapitāla atdevi līdzīgā nozares uzņēmumā. Ja nauda tiek ieguldīta uzņēmumā, tad investors nosaka vēlamo peļņas apmēru (vēlamais kapitāla atdeves rādītājs). Diskonta likmes apmērs var tikt noteikts arī vēlamās investīcijas atdeves apmērā.

## Diskonta koeficienta aprēķināšanas formula
Diskonta koeficients = 1 / (1 + WACC)n

kur

n ir prognozētais periods

WACC ir vidējās svērtā kapitāla cenu likme

## Izmantošana
Diskontēšana — aprēķins, ar kuru nākotnē saņemamai vai izmaksājamai naudas summai nosaka pašreizējo neto vērtību.

Latvijas Republikas budžeta iestādes izvērtē darījuma ekonomisko būtību, izmantojot Valsts kases publicēti diskonta likmi, kas pieejama no 2019. gada un tiek aktualizēta vienu reizi ceturksnī: https://kase.gov.lv/metodika/diskonta-likmes

## Atsaucesa
Džeremijs Ērvains

**Džeremijs Viljams Frederiks Ērvains** (; dzimis  Gamlingejā, Anglijā) ir angļu kino un teātra aktieris.

No 16 gadu vecuma Ērvains tēlo dažādas lomas. Džeremijs apgalvo, ka tieši viņa teātra skolotājs viņu motivējis turpināt nodarboties ar aktiermākslu, tādēļ viņš ieguva galvenās lomas lugās. Paralēli lomām turpināja mācīties Bedfordas Modernajā skolā. Pēc skolas darbojās Nacionālajā Jaunatnes teātrī.

Viņš gadu mācījās drāmas kursā Londonas mūzikas un teātra mākslas akadēmijā pirms ieguva atpazīstamību ar lomu Stīvena Spīlberga filmā "Kara zirgs" (2011).

Ērvains ieguva pasaules kritiķu atzinību par lomu filmā "Tagad ir īstais laiks" (2012), tādējādi ierindojot viņu starp Holivudas visātrāk uzlecošajām zvaigznēm.

Aktierim un viņa abiem brāļiem jau kopš bērnības ir cukura diabēts. Ērvains piedalījās dažādos ar cukura diabētu saistītos izmēģinājumos Kembridžas Universitātē no 2005. līdz 2007. gadam. Džeremijs ar savu pieredzi iepazīstināja Kornvolas hercogieni Kamillu 2012. gada 7. februārī Kembridžas Universitātes *Welcome Trust* klīnikas pētījumu laboratorijā.

## Filmogrāfija

### Filmas

## Nominācijas un apbalvojumi

## Atsauces

## Ārējās saites
Cedēšana

**Cedēšana** apdrošināšanā attiecas uz saistību daļām apdrošināšanas sabiedrības polišu portfelī, kas tiek nodota pārapdrošinātājam. Risku var nodot pārapdrošinātājam divos veidos — proporcionāli vai neproporcionāli. Proporcionāla pārapdrošināšana ir vienošanās, kurā apdrošinātājs un pārapdrošinātājs dala noteiktu prēmiju un zaudējumu procentuālo daļu. Neproporcionāla pārapdrošināšana ir sistēma, kurā pārapdrošinātājs maksā tikai tad, kad zaudējumi pārsniedz iepriekš noteiktu summu.[1

**Cedents** ir apdrošināšanas līguma puse, kas nodod apdrošinātājam finanšu saistības par konkrētiem iespējamiem zaudējumiem. Apmaiņā pret to, ka cedents uzņemas noteiktu zaudējumu risku, tas maksā apdrošināšanas prēmiju. Termins cedents visbiežāk tiek lietots pārapdrošināšanas nozarē, lai gan termins varētu attiekties uz jebkuru apdrošināto pusi.

## Atsauces

## Ārējas saites
* Cedent
Linates lidosta

**Enriko Forlanīni lidosta** (), biežāk dēvēta **Milānas Linates lidosta** (*Aeroporto di Milano-Linate*), ir starptautiska lidosta Itālijas ziemeļos. Piektā noslogotākā valsts lidosta, apkalpo Milānas aviācijas mezglu.

Izvietojusies 7 km uz austrumiem no Milānas pilsētas centra Peskjeras Borromeo un Segrates komūnās. Lidlauks atklāts 1937. gadā lai aizvietotu vienu no pasaulē pirmajām Taljedo lidostu, kas bija kļuvusi par mazu. Pie lidostas tika izbūvēts mākslīgais Idroskalo ezers hidroplāniem. Lidosta rekonstruēta 1950. un 1980. gados. Nosaukta par godu itāļu aviācijas pionierim Enriko Forlanīni.

Lidostai ir divi asfaltēti skrejceļi un viens pasažieru terminālis. Bāzes lidosta aviokompānijām *[[Alitalia]]* un ''Alitalia CityLiner''.

## Atsauces
Eleotriss

**Eleotriss** (*Micropercops swinhonis*) ir viena no saldūdens eleotrisu dzimtas (*Odontobutidae*) zivju sugām, kuras dabīgais izplatības areāls aptver plašu areālu Austrumāzijā — Ķīnas austrumus, Korejas pussalas rietumus un Japānu.

## Izplatība
Eleotriss plaši izplatīts Ķīnas austrumu iekšzemes upēs un ezeros, no Amūras baseina Sungari upes līdz Pērļu upes baseinam dienvidaustrumos, areālam aptverot Jandzi un Huanhe upju baseinus. Sastopams arī šaurā joslā Korejas pussalas rietumos un Japānā.

## Latvijā
Lai arī Latvijā eleotriss līdz šim nav konstatēts, tomēr tas ir ietverts Latvijas zivju sugu sarakstā, tā kā konstatēts Lietuvā un citās Austrumeiropas valstīs. Neskatoties uz sugas ieceļošanas nejaušo raksturu Austrumeiropā (kopā ar amūriem un platpieriem), pastāvīga populācija nekur nav izveidojusies.

## Izskats
Eleotriss ir neliela zivtiņa ar no sāniem saplacinātu ķermeni un ar 7—13 tumšām šķērssvītrām. Ķermeņa garums 7 cm, svars 1 g. Mute ar zobiem. Lemeškauls bez zobiem, galva ar porām un sensoriem kanāliem. Ķermeni sedz zvīņas. Muguras spuras divas: pirmā ar dzeloņstariem, otrā ar mīkstiem stariem. Vēdera spuras nav saaugušas kopā. 

## Ekoloģija
Eleotriss ir saldūdens zivs, kas pamatā uzturas virs grunts. Var sasniegt 5 gadu vecumu. Dzimumgatavību sasniedz, kad tā garums ir 3,5—4 cm. Nārsto no aprīļa vidus līdz jūlija sākumam. Tēviņš kļūst teritoriāls un smiltīs veido ligzdu. Tad tēviņš uz ligzdu aicina mātītes. Nārsto vairākas reizes pa porcijām. Mātītes auglība vienā reizē 100—500 sīku, ovālu ikru (īsāki par vienu milimetru), kas ir salīdzinoši mazāki kā citiem saldūdens eleotrisiem. Pēc iznēršanas ikri ligzdas pamatnē vienā slānī pielīp pie substrāta, to attīstība ilgst apmēram 12 dienas. Tēviņš ligzdu apsargā, līdz izšķiļas kāpuri, kas ir apmēram 3,7 mm gari. Kāpura stadija beidzas, kad mazulis sasniedz 16 mm garumu, apmēram pēc mēneša no izšķilšanās brīža.

## Atsauces

## Ārējās saites
*IUCN: Micropercops swinhonis
*Micropercops swinhonis (Günther, 1873)